cyanic-selkie/wikianc huggingface dataset:
శ్రీకాకుళం (ఘంటసాల)
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
శ్రీకాకుళంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
శ్రీకాకుళంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, చెరకు, మినుము
పారిశ్రామిక ఉత్పత్తులు
బియ్యం
బ్యాంకులు
ఆంధ్రా బ్యాంక్.
సహకారసంఘం
ఈ గ్రామంలో సహకారసంఘం నిధులు 27 లక్షల రూపాయలతో నూతనంగా నిర్మించిన భవనాన్ని, 2015,జూన్-4న ప్రారంభించారు. [14]
విద్యుత్తు సౌకర్యం
ఈ గ్రామంలో 2014,నవంబరు-3న 33/11కె.వి. విద్యుత్తు ఉపకేంద్రాన్ని ప్రారంభించారు. ఈ కేంద్రం వలన, ఈ గ్రామంతో పాటు చుట్టుప్రక్కల గ్రామాలయిన పాపవినాశనం, గోగినేనిపాలెం, తెలుగురావుపాలెం, అచ్చంపాలెం, సూరపనేనివారిపాలెం, వీరమాచనేనివారిపాలెం మొదలగు గ్రామాలలోలో వోల్టేజ్ సమస్య తీరిపోతుంది. [8]
గ్రామంలోని దర్శనీయ ప్రదేశాలు/దేవాలయాలు
దివిసీమకు చెందిన ఈ కృష్ణా నది తీర గ్రామంలో ప్రసిద్ధి చెందిన ఆంధ్ర మహా విష్ణువు మందిరం, శ్రీ రాజ్యలక్ష్మీ సమేత శ్రీకాకుళేశ్వర స్వామి మందిరం (శివాలయం) ఉన్నాయి. ఇంకా రామాలయం, హనుమాన్ మందిరం, పోతులూరి వీరబ్రహ్మేంద్ర స్వామి మందిరం, వినాయకుని గుడి ఉన్నాయి.
శ్రీ సువర్చలా సమేత ఆంజనేయస్వామివారి ఆలయం
ఈ ఆలయంలో, స్వామివారి 54వ వార్షిక బ్రహ్మోత్సవాలు 2014, మే-25, 26, 27 లలో ఘనంగా నిర్వహించారు. 26న శ్రీ సీతారాముల కళ్యాణ మహోత్సవం ఘనంగా నిర్వహించారు. 27న స్వామివారి గ్రామోత్సవం నిర్వహించారు. [6]
శ్రీ ప్రసన్నమల్లికార్జునస్వామివారి ఆలయం
ఈ ఆలయంలో, 30-జూన్,2014, సోమవారం నాడు, వర్షం కోసం ప్రత్యేకపూజలు నిర్వహించారు. కృష్ణానదీ జలాలు, 11 నీటిముంతలతో శివునికి రుద్రాభిషేకపూజలు, జలాభిషేకపూజలు నిర్వహించారు. [7]
శ్రీ రామాలయం
శ్రీకాకుళం గ్రామంలో, దేవాదాయశాఖ నిధులు రు. 3 లక్షలు మరియూ గ్రామస్థుల విరాళాలు రు. 15 లక్షలతో, నూతనంగా నిర్మించిన ఈ ఆలయంలో విగ్రహ ప్రతిష్ఠా కార్యక్రమాలు, 2015,మే నెల-8వ తేదీ శుక్రవారం నుండి మూడురోజులపాటు నిర్వహించారు. ఈ కార్యక్రమాలలో భాగంగా 9వ తేదీ శనివారంనాడు, తిరుమల తిరుపతి దేవస్థానం వేదపండితుల ఆధ్వర్యంలో 108 కలశాలతో, హోమగుండాల వద్ద, విశిష్టపూజలు నిర్వహించారు. ఈ సందర్భంగా పవిత్ర కృష్ణా నది తీరాన, వేదపండితుల ఆధ్వర్యంలో జలాధివాసం పూజలు నిర్వహించారు. 10వ తేదీ ఆదివారం ఉదయం 9-31 గంటలకు శ్రీ హనుమత్, లక్ష్మణ, సీతా సమేత శ్రీ కోదండరామస్వామివారి నూతన విగ్రహ ప్రతిష్ఠ నిర్వహించారు. [10],[11] & [12]
గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
గ్రామ విశేషాలు
ఈ గ్రామంలో 2014, డిసెంబరు-8వ తేదీన ఇసుక క్వారీని ప్రారంభించారు. [9]
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 7835. ఇందులో పురుషుల సంఖ్య 3877, స్త్రీల సంఖ్య 3958, గ్రామంలో నివాస గృహాలు 1976 ఉన్నాయి.గ్రామ విస్తీర్ణం 2924 హెక్టారులు.
బయటి లింకులు
వర్గం:కృష్ణా జిల్లా పుణ్యక్షేత్రాలు వర్గం:ఆంధ్రప్రదేశ్ సీఆర్‌డీఏ గ్రామాలు
ఎక్సైజ్ సుంకం
ఏదేని దేశంలో తయారైన వస్తువులు వినియోగదారులకు చేరడానికి ముందు ఉత్పత్తి దశలో కాని, ఉత్పత్తి పూర్తయిన తర్వాత దశలో కాని చెల్లించవలసిన పన్నులే ఎక్సైజ్ సుంకం (excise duty). భారత రాజ్యాంగం ప్రకారము మత్తును కల్గించే వస్తువులను మినహాయించి మిగితా అన్ని వస్తువుల పై ఎక్సైజ్ సుంకాలను విధించే అధికారం కేంద్ర ప్రభుత్వానికి ఉంది. ఆర్థిక కమీషన్ సిపార్సులను అనుసరించి ఎక్సైజ్ సుంకాలలో కొంతభాగాన్ని రాష్ట్ర ప్రభుత్వాలకు కేటాయిస్తారు.
ఎక్సైజ్ సుంకాలను విధించే పద్ధతులు రెండు విధాలుగా ఉంది.మొదటి పద్ధతి ప్రకారం వస్తువుల విలువను బట్టి విధిసారు. వస్తువుల విలువలో కొంత శాతంగా నిర్ణయించి విధించబడుతుంది. రెండో పద్ధతి ప్రకారం విలువతో సంబంధం లేకుండా నిర్దుష్టమైన పన్ను విధిసస్తారు. వస్తువుల విలువను బట్టి పన్ను విధిస్తే పన్ను ఎగవేత ఆస్కారం ఉంది కనుక నిర్దిష్ట మొత్తం పన్ను అభిలషణీయమని ఆర్థిక వేత్తల అభిప్రాయం. కాని ఇందులోనూ లోపాలున్నాయి. ధరలు పెర్గినా, ఉత్పత్తి పెర్గినా ప్రభుత్వానికి ఆదాయం పెర్గదు. కాబట్టి తరచుగా మార్పులు చేయవలసి ఉంటుంది.
మూలాలు
వర్గం:భారతదేశంలో పన్నుల విధానం వర్గం:కోశవిధానం
గంగలకుంట
గంగలకుంట, పల్నాడు జిల్లా, వెల్దుర్తి మండలం లోని రెవెన్యూయేతర గ్రామం.
మూలాలు
వర్గం:వెల్దుర్తి మండలం (పల్నాడు జిల్లా) రెవిన్యూయేతర గ్రామాలు
ఏలూరు (గ్రామీణ)
ఏలూరు (గ్రామీణ), ఏలూరు జిల్లా, ఏలూరు మండలానికి చెందిన గ్రామం. .ఇది మండల కేంద్రమైన ఏలూరు నుండి 3 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 5871 ఇళ్లతో, 22457 జనాభాతో 2972 హెక్టార్లలో విస్తరించి ఉంది. గ్రామంలో మగవారి సంఖ్య 11112, ఆడవారి సంఖ్య 11345. షెడ్యూల్డ్ కులాల సంఖ్య 2856 కాగా షెడ్యూల్డ్ తెగల సంఖ్య 200. గ్రామం యొక్క జనగణన లొకేషన్ కోడ్ 588420 .పిన్ కోడ్: 534002.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 17608. ఇందులో పురుషుల సంఖ్య 8865, మహిళల సంఖ్య 8743, గ్రామంలో నివాసగృహాలు 4164 ఉన్నాయి.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాలలు ఆరు, ప్రభుత్వ మాధ్యమిక పాఠశాలలు ఐదు ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, సమీప వైద్య కళాశాల, మేనేజిమెంటు కళాశాల, పాలీటెక్నిక్, సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఏలూరులో ఉన్నాయి.
ప్రభుత్వ వైద్య సౌకర్యం
ఏలూరు (గ్రా) (పాక్షిక)లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. నలుగురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి.
ప్రైవేటు వైద్య సౌకర్యం
గ్రామంలో 0 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఐదుగురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ ఉంది. సామాజిక బయోగ్యాస్ ఉత్పాదక వ్యవస్థ లేదు.
సమాచార, రవాణా సౌకర్యాలు
ఏలూరు (గ్రా) (పాక్షిక)లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రాష్ట్ర రహదారి, జిల్లా రహదారి గ్రామం గుండా పోతున్నాయి. జాతీయ రహదారి, ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
ఏలూరు (గ్రా) (పాక్షిక)లో భూ వినియోగం కింది విధంగా ఉంది:
నీటిపారుదల సౌకర్యాలు
ఏలూరు (గ్రా) (పాక్షిక)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఏలూరు (గ్రా) (పాక్షిక)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
పారిశ్రామిక ఉత్పత్తులు
బియ్యం
కృష్ణ రాఘవ జయేంద్ర భరత్
జననం, విద్యాభాస్యం
కృష్ణరాఘవ జయేంద్రభరత్‌ 13 నవంబరు 1988లో ఆంధ్రప్రదేశ్ రాష్ట్రం, చిత్తూరు జిల్లా లో చంద్రమౌళి, పద్మజ దంపతులకు జన్మించాడు. ఆయన బీటెక్‌ వరకు చదువుకున్నాడు.
మూలాలు
వర్గం:1988 జననాలు వర్గం:ఆంధ్రప్రదేశ్ శాసనమండలి సభ్యులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
సమల్దాస్ గాంధీ
thumb|సమల్‌దాస్ గాంధీ సమల్దాస్ గాంధీ భారత స్వాతంత్ర్య సమరయోధుడు. అతను పూర్వపు రాచరిక రాష్ట్రమైన జునాగఢ్ యొక్క ఆర్జీ హుకుమాట్ లేదా తాత్కాలిక ప్రభుత్వానికి నాయకత్వం వహించాడు.
ప్రారంభ జీవితం
సమల్దాస్ (1897-1953) భారత స్వాతంత్ర్య ఉద్యమ నాయకుడు మోహన్‌దాస్ గాంధీ అన్నయ్య లక్ష్మిదాస్ / కాళిదాస్ కరంచంద్ గాంధీ కుమారుడు. సమల్దాస్ తన చిన్నాన్న మోహన్‌దాస్‌కు దగ్గరి అనుచరుడు.
జునాగఢ్ ను భారతదేశంలోకి చేర్చడం
జునాగఢ్ నవాబు 1947 లో తన రాష్ట్రాన్ని పాకిస్తాన్కు చేర్చుకున్నప్పుడు, దానికి బదులుగా రాష్ట్రం భారతదేశంలో భాగం కావాలని కోరుకునే మెజారిటీ జనాభా కోరికలను ప్రతిబింబించేలా జునాగఢ్ పౌరులు సృష్టించిన ప్రభుత్వ-బహిష్కరణకు సమల్దాస్ నాయకత్వం వహించాడు.
నవాబ్ యొక్క దివాన్, సర్ షా నవాజ్ భుట్టో ఆహ్వానం మేరకు భారత దళాలు జునాగఢ్, దాని ప్రధాన సంస్థలైన మంగ్రోల్, మనవాదర్ ల లోకి ప్రవేశించినప్పుడు. సమల్దాస్‌ను రాష్ట్ర పగ్గాలు అంగీకరించమని ఆహ్వానించినప్పటికీ భారత ప్రభుత్వానికి వాయిదా వేసింది.
సంస్మరణ
సమల్దాస్ గాంధీని జునాగఢ్, గుజరాత్ రాష్ట్రంలో ఈ రోజు హీరోగా, దేశభక్తుడిగా విస్తృతంగా జ్ఞాపకం చేసుకుంటారు. అతని పేరు మీద అనేక పాఠశాలలు, ప్రభుత్వ భవనాలు, ఆసుపత్రులు ఉన్నాయి.
ముంబై లోని ముఖ్యమైన ప్రిన్సెస్ స్ట్రీట్ (ముంబై) ను సమల్దాస్ గాంధీ మార్గ్ గా మార్చారు.
యెస్ బ్యాంకు
భారతదేశపు అతి పెద్ద ప్రైవేటు బ్యాంకుల్లో యస్ బ్యాంక్ ఒకటి,  యస్ బ్యాంక్ లిమిటెడ్ అనేది ఒక భారతదేశంలో ఉన్న ప్రైవేట్ రంగ బ్యాంకు, ఇది 2004 లో రానా కపూర్, అశోక్ కపూర్ చేత స్థాపించబడింది. ఇది ప్రధానంగా కార్పొరేట్ బ్యాంకుగా పనిచేస్తుంది, ఈ బ్యాంకుకు అనుబంధంగా రిటైల్ బ్యాంకింగ్ ఆస్తి నిర్వహణ కూడా ఉంది.
వాయిస్ ఆఫ్ ఇండియా
thumb|అరుణ్ షౌరీ వాయిస్ ఆఫ్ ఇండియా (VOI) భారతదేశంలోని న్యూఢిల్లీలో ఉన్న ఒక ప్రచురణ సంస్థ. దీనిని 1981 లో సీతా రామ్ గోయెల్, రామ్ స్వరూప్ స్థాపించారు. ఇది భారతీయ చరిత్ర, తత్వశాస్త్రం, రాజకీయాలు, మతం గురించి పుస్తకాలను ప్రచురిస్తుంది. హిందూ జాతియతా వాదానికి సంబంధించిన పుస్తకాల ప్రచురణ దీని ప్రత్యేకత. హిందుత్వ భావజాల వ్యాప్తిలో ఇది ఒక ప్రధానమైన అంగం. voI రచయితలు యూరోపియన్ ప్రజాస్వామ్య, లౌకిక ఆలోచనను ప్రేరేపించారని హ్యూజ్ రాశారు. ఫ్రోలీ VOI ను వోల్టేర్ లేదా థామస్ జెఫెర్సన్ రచనలతో పోల్చాడు, అతను మతాన్ని విమర్శించే పుస్తకాలను ప్రచురించాడు. VOI కింది రచయితల పుస్తకాలను ప్రచురించింది (ఎంపిక) :
బయటి లంకెలు
వర్గం:భారతదేశం వర్గం:ప్రచురణ సంస్థలు వర్గం:హిందూ జాతీయతా వాదం
యెస్ బ్యాంకు
జాబితాలు
యస్ బ్యాంక్ బాంబే స్టాక్ ఎక్స్ఛేంజ్, నేషనల్ స్టాక్ ఎక్స్ఛేంజ్ ఆఫ్ ఇండియాలో పొందు పరచిన చేయబడిన ఈక్విటీలను కలిగి ఉంది, అంతే కాకుండా లండన్ స్టాక్ ఎక్స్ఛేంజ్లో పొందు పరచిన బాండ్లను కూడా కలిగి ఉంది. యస్ బ్యాంక్ భారతదేశంపు స్టాక్ ఎక్స్ఛేంజీలలో ఐపిఓను మే 2005 లో రూ .45 ఇష్యూ ధర వద్ద అనుక్రమణ చేసింది.
వాటా నిర్మాణక్రమం
మార్చి 2018 నాటికి, యస్ బ్యాంకు వార్షిక వాటాదారుల నివేదిక ప్రకారం, యస్ బ్యాంక్ లిమిటెడ్ లో మూడు అతిపెద్ద వాటాదారులు వున్నారు ఇందులో విదేశీ పోర్ట్‌ఫోలియో పెట్టుబడిదారులు (43%), బీమా సంస్థలు (14%), యుటిఐ (10%) తో సహా మ్యూచువల్ ఫండ్‌లు. మిగిలిన శాతంలో చిన్న (5% కన్నా తక్కువ) వాటాదారులు దాని ముగ్గురు ప్రమోటర్లు రానా కపూర్ (4%), యస్ క్యాపిటల్ ఇండియా ప్రైవేట్ లిమిటెడ్. లిమిటెడ్. (3%) మోర్గాన్ క్రెడిట్స్ ప్రైవేట్. లిమిటెడ్. (3%) మధు కపూర్ ( sic. ) (8%), మాగ్స్ ఫిన్వెస్ట్ ప్రైవేట్ లిమిటెడ్ సహా ఇతర పెట్టుబడిదారులు (2%), ఎల్ఐసి ఇండియా దాని వివిధ పథకాల క్రింద (9.7%) వాటాదారులుగా వున్నారు. యస్ బ్యాంక్ యస్ బ్యాంక్, యస్ క్యాపిటల్ యస్ ఆస్తి నిర్వహణ అనే మూడు విభిన్న సంస్థల క్రింద పరిమితముగా పనిచేస్తుంది.
ఇటీవలి పరిణామాలు
2016 సెప్టెంబరులో, యస్ బ్యాంక్ తన ప్రతిపాదిత 1 బిలియన్ షేర్ల అమ్మకాన్ని మార్కెట్ పరిస్థితుల కారణంగా రద్దు చేసింది. కంపెనీ తరువాత కొత్త బ్యాంకర్లను నియమించుకున్నాక, విఫలమైన పెట్టుబడిని పెంచడం ద్వారా తిరిగి ప్రారంభించాలని ప్రయత్నించింది. అక్టోబరు 2017 లో, బ్యాంకు యెస్ పే అని పిలవబడే డిజిటల్ వాలెట్ ని ప్రారంభించింది, ఇది భారత ప్రభుత్వ భీమ్, యుపిఐతో అనుసంధానం చేయబడింది. 2017 నవంబరు 3 న, యెస్ బ్యాంక్ ఆహార ప్రాసెసింగ్ ప్రాజెక్టులకు రూ .1,000 కోట్ల ఫైనాన్సింగ్ ఇవ్వడానికి ప్రభుత్వంతో ఒక అవగాహన ఒప్పందం కుదుర్చుకుంది.
2020 తాత్కాలిక నిషేధం
5 మార్చి 2020 న, రిజర్వ్ బ్యాంక్ ఆఫ్ ఇండియా (ఆర్బిఐ) తన కస్టమర్లు, డిపాజిటర్ల ప్రయోజనాల దృష్ట్యా, యస్ బ్యాంక్ బోర్డును నిలిపివేసి, స్వాధీనం చేసుకొని దాని కార్యకలాపాలపై 30 రోజుల తాత్కాలిక నిషేధాన్ని విధిస్తుంన్నట్టుగా ప్రకటించింది. ఆర్‌బిఐ, యెస్ బ్యాంక్ తన నిరర్ధక ఆస్తులను కవర్ చేయడానికి కొత్త నిధులను సమకూర్చడంలో వైఫల్యాలను, కొత్త నిధులను పొందగల సామర్థ్యంపై నమ్మకం లేనటువంటి ప్రకటనలు, దాని నిరర్థక ఆస్తులను తక్కువగా నివేదించడం, ఇతర కారణాలను, ఈ తాత్కాలిక నిషేధానికి ప్రేరణగా పేర్కొంది. ఈ నిబంధనలను అనుసరించి యస్ బ్యాంకు ఖాతాదారులు కొన్ని అసాధారణమైన పరిస్థితులలో (వైద్య సంరక్షణ, అత్యవసర పరిస్థితులు, ఉన్నత విద్య, వివాహాలు వంటి వేడుకలకు "తప్పనిసరి ఖర్చులు" వంటివి మినహా) వినియోగదారులు తమ ఖాతాల నుండి రూ .50,000 కంటే ఎక్కువ ఉపసంహరించుకోకుండా పరిమితం చేయబడ్డారు; ఆర్‌బిఐ గవర్నర్ శక్తికాంత దాస్ ఈ విషయాన్ని "వేగంగా" పరిష్కరించగలమని పేర్కొన్నారు; దీని ఉద్దీపనలలో భాగంగా ఆర్థిక మంత్రి నిర్మలా సీతారామన్ ముసాయిదా టర్నరౌండ్ ప్రణాళికను ప్రకటించారు, దీని ప్రకారం స్టేట్ బ్యాంక్ ఆఫ్ ఇండియా, యస్ బ్యాంక్‌లో 49% వాటాను తీసుకొని కొత్త బోర్డును ప్రవేశపెడుతుంది. అనేక నగదు ఆధారిత సేవలు, ఆన్‌లైన్ స్టోర్లు యుపిఐ కోసం చెల్లింపు బ్యాంకుగా యెస్ బ్యాంక్‌ను ఉపయోగించుకోవటం వలన ఈ రుణ స్థగనం వలన భారతదేశంలోని ఇ-కామర్స్కు రంగంలో పెద్ద అంతరాయమును కలిగించిందికలిగినది, ఇతర చెల్లింపు ప్రొవైడర్లతో కలిసి యస్ బ్యాంక్‌ను ఉపయోగించే కొన్ని సేవలు తక్కువ అంతరాయాలను ఎదుర్కొన్నాయి. యస్ బ్యాంకు బోర్డును సస్పెండ్ చేసిన భారతీయ రిజర్వు బ్యాంక్ (ఆర్బీఐ) ఆ బ్యాంకు పునరుద్ధరణకు ఓ పథకాన్ని శుక్రవారం ప్రకటించింది, బ్యాంకు మీద విధించిన మారటోరియాన్ని 30 రోజుల తర్వాత తొలగించేవరకూ డిపాజిటర్ల మీద ఆ ప్రభావం ఉంటుంది.దేశంలో ఆర్థిక మందగమనంతో ప్రభావితమైన రియల్ ఎస్టేట్, టెలికాం రంగాలకు భారీగా నిధులు సమకూర్చిన ఈ బ్యాంక్ తీవ్ర ఒత్తిడిని ఎదుర్కొంటోంది.ఈ ప్రభావం నిప్పోన్ లైఫ్ ఇండియా ఏఎంసి, మ్యూచువల్ ఫండ్ ఫ్రాంక్లిన్ టెంపుల్టన్, యూటీఐ మ్యూచువల్ ఫండ్, ఎస్బీఐ పెన్షన్ ఫండ్ ట్రస్ట్, ఇండియా బుల్స్ హౌసింగ్ ఫైనాన్స్ తదితరాలపై ప్రభావం పడనుంది. యస్ బ్యాంకు ఇష్యూ చేసిన బాండ్స్ ద్వారా వీటితో పాటు వివిధ సంస్థలు ఇన్వెస్ట్ చేశాయి.
రూరల్ డెవలప్మెంట్ ట్రస్ట్ (RDT)
రూరల్ డెవలప్మెంట్ ట్రస్ట్ (RDT) అనేది దక్షిణ భారతదేశంలోని ఆంధ్రప్రదేశ్, తెలంగాణ రాష్ట్రాల్లోని పేద, వెనుకబడిన వర్గాల అభివృద్ధికి కట్టుబడి ఉన్న ప్రభుత్వేతర సంస్థ.
1969లో ప్రారంభమైనప్పటి నుంచీ, గ్రామీణ పేదవారి జీవిత నాణ్యతను మెరుగుపరిచేందుకు సంస్థ కృషి చేసింది, మహిళలకు, పిల్లలకు, వైకల్యాలున్న వ్యక్తులకు ప్రత్యేక ప్రాధాన్యత ఉంది. ఇది అన్ని ప్రాంతాల్లో సమగ్ర అభివృద్ధి కొసం పని చేస్తుంది.
RDT నాణ్యమైన విద్య, ప్రాధమిక, ఆసుపత్రి ఆరోగ్య సంరక్షణ, గృహ, ప్రాథమిక సేవలకు ప్రాప్యత కల్పించడానికి రూపొందించబడిన, బలమైన, బాగా స్థిరపడిన ప్రాజెక్టులను నిర్వహిస్తుంది; మహిళల సాధికారతకు, వైకల్యాలున్న, గిరిజన వర్గాల ప్రజలకు, సంస్కృతి, క్రీడల ద్వారా భవిష్యత్ తరాల సంభావ్యతను పూర్తిగా నెరవేర్చడమే లక్ష్యంగా పని చేస్తుంది.
విసెంట్ ఫెరర్ మ్యాంచొ ట్రస్ట్ యొక్క వ్యవస్థాపకుడు.
మూలాలు
వర్గం:1969 స్థాపితాలు
గాంధీ భవన్, హైదరాబాదు
గాంధీ భవన్ తెలంగాణ రాష్ట్ర రాజధాని హైదరాబాదు లోని నాంపల్లి లో గల భారత జాతీయ కాంగ్రెస్ పార్టీ  ప్రధాన కార్యాలయం. ఇది నాంపల్లి లోని ఎగ్జిబిషన్ గ్రౌండ్స్ సమీపంలో ఉంది. ఈ ప్రదేశం సాధారణంగా హైదరాబాద్‌లో  ముఖ్య ప్రాంతంగా ఉంది. శ్రీ బషీరుద్దీన్ బాబుఖాన్ & నరాల సాయికిరణ్ ముదిరాజ్ తండ్రి అయిన శ్రీ ఖాన్ బహదూర్ అబ్దుల్ కరీం బాబుఖాన్ దాదాపు 50 సంవత్సరాల క్రితం గాంధీ భవన్ నిర్మించారు. దానిని కాంగ్రెస్ పార్టీకి విరాళంగా ఇచ్చారు.
బాహ్య లింకులు
వర్గం:భారత జాతీయ కాంగ్రెస్ వర్గం:హైదరాబాదులోని ప్రాంతాలు
మళ్ళీ మళ్ళీ చూడాలి
మళ్ళీ మళ్ళీ చూడాలి 2002, మార్చి 28న విడుదలైన తెలుగు చలన చిత్రం. పవన్స్ శ్రీధర్ దర్శకత్వం వహించిన ఈ చిత్రంలో తొట్టెంపూడి వేణు, జనని, వైజాగ్ ప్రసాద్, ఆలీ, బ్రహ్మానందం తదితరులు ముఖ్యపాత్రలలో నటించగా, యువన్ శంకర్ రాజా సంగీతం అందించారు.
పాటలు
ఈ సినిమాకు యువన్ శంకర్ రాజా సంగీతం అందించగా, భువనచంద్ర, చంద్రబోస్ & కులశేఖర్ పాటలు రాశారు. 2002, ఫిబ్రవరి 28న హైదరాబాదులోని గ్రీన్ పార్క్ హోటల్ లో పాటల ఆవిష్కరణ జరిగింది.
రవితేజ
రవితేజ (జననం 1968 జనవరి 26) తెలుగు సినిమా నటుడు. అంచెలంచెలుగా ఎదిగి మాస్ మాహారాజా గా ప్రేక్షకుల అభిమానాన్ని చూరగొన్నాడు.
వ్యక్తిగత సమాచారం
రవితేజ అసలు పేరు భూపతిరాజు రవిశంకర్ రాజు. తూర్పు గోదావరి జిల్లాలోని జగ్గంపేట ఆయన జన్మస్థలం. ముగ్గరు కొడుకుల్లో రవితేజ పెద్దవాడు. ఆయన తండ్రి భూపతిరాజు రాజగోపాల్ రాజు ఫార్మసిస్టు. తల్లి రాజ్యలక్ష్మి గృహిణి. ఆయన ఇద్దరు తమ్ముళ్ళు రఘు, భరత్ లు కూడా నటులే. రవితేజ తెలుగు సినీ పరిశ్రమలో ప్రవేశించక ముందు ఉత్తర భారతదేశంలో జైపూర్, ఢిల్లీ, ముంబై, భోపాల్ మొదలైన ప్రదేశాలన్నీ తిరిగాడు. తరువాత కుటుంబంతో సహా విజయవాడకు వెళ్ళారు. అక్కడ ఆయన సిద్ధార్థ డిగ్రీ కళాశాలలో బి.ఎ కోర్సులో చేరాడు. రవితేజ నాయనమ్మ, తాతగారి స్వస్థలం పశ్చిమ గోదావరి జిల్లాలోని ఖండవల్లి గ్రామం.
ప్రస్థానం
మొదట్లో అనేక చిత్రాలలో చిన్న చిన్న వేషాలు వేసినా గుర్తింపు రాలేదు, దర్శకుడు కృష్ణవంశీ వద్ద అసిస్టెంట్ డైరెక్టర్ గా కూడా చేసాడు. 1997 లో కృష్ణవంశీ తీసిన సింధూరంలో బ్రహ్మాజీతో పాటు సెకండ్ హీరోగా చేసాడు. కాని జనాల్లోకి రవితేజ పాత్ర విపరీతంగా వెళ్లిపోయింది, ఫ్యాన్ ఫాలోయింగ్ స్టార్ట్ అయింది. తరువాత అనేక సినిమాల్లో గుర్తింపు వున్న వేషాలు వేసాడు కానీ బ్రేక్ రాలేదు.1999 లో శ్రీను వైట్ల దర్శకత్వం వహించిన మొదటి సినిమా నీ కోసం సినిమాలో రవితేజ హీరోగా చేసాడు ఆ చిత్రంలో ఆయన నటనకు పలువురి ప్రశంసలు లభించడమే కాకుండా అవార్డు కూడా లభించింది. తరువాత పూరీ జగన్నాథ్ దర్శకత్వంలో ఇట్లు శ్రావణి సుబ్రహ్మణ్యంలో హీరోగా చేయగా సూపర్ హిట్ అయి హీరోగా గుర్తింపు వచ్చి ఇడియట్ తో సెటిల్ అయ్యాడు. తరువాత ఔను వాళ్ళిద్దరు ఇష్టపడ్డారు, అమ్మా నాన్న ఓ తమిళమ్మాయి, వీడే, దొంగోడు, డాన్ సీను, కిక్, విక్రమార్కుడు, కృష్ణ, వెంకీ, భద్ర, బలాదూర్,బలుపు,పవర్, దరువు, దుబాయ్ శీను, నా ఆటోగ్రాఫ్, శంభో శివ శంభో లాంటి పెద్ద పెద్ద విజయాలతో తెలుగు చలనచిత్ర ఇండస్ట్రీలో రవితేజ ముఖ్య స్థానంలో ఉన్నారు.2017 లో రాజా ధి గ్రేట్ తో మరొక విజయాన్ని అందుకున్నారు.
బయటి లింకులు
వర్గం:తెలుగు సినిమా నటులు వర్గం:1968 జననాలు వర్గం:జీవిస్తున్న ప్రజలు వర్గం:పశ్చిమ గోదావరి జిల్లా సినిమా నటులు
బ్యాడ్మింటన్
బ్యాడ్మింటన్ అనేది ఒక రాకెట్ బ్యాట్ క్రీడ, దీనిని ఇద్దరు లేదా నలుగురు ఆటగాళ్ళు ఆడతారు. ఇది ఒక షటిల్ కాక్, పువ్వు ఆకారంలో ఉన్న రెక్కలుగల బంతిని, గట్టిగా అల్లిన నెట్ బ్యాట్ (రాకెట్)తో నెట్‌పై కొట్టి ప్రత్యర్థి కోర్టులో పడేలా చేయడం. ఈ గేమ్‌ను సింగిల్స్‌గా (నెట్‌కు ప్రతి వైపు ఒక ఆటగాడు) లేదా డబుల్స్‌గా (నెట్‌కు ప్రతి వైపు ఇద్దరు ఆటగాళ్లు) ఆడవచ్చు.
ప్రత్యర్థి తిరిగి కొట్టలేని విధంగా షటిల్ కాక్‌ను నెట్‌పైకి కొట్టి ప్రత్యర్థి కోర్టులో పడేలా చేయడం ఈ ఆట యొక్క లక్ష్యం. షటిల్ కాక్ కోర్టులో ప్రత్యర్థి వైపు దిగినప్పుడు లేదా ప్రత్యర్థి తప్పు చేస్తే (షటిల్ కాక్‌ను హద్దులు దాటి కొట్టడం వంటివి) పాయింట్లు స్కోర్ చేయబడతాయి.
బ్యాడ్మింటన్ అనేది ఒక ప్రసిద్ధ వినోద కార్యకలాపం. ఇది స్థానిక క్లబ్‌ల నుండి అంతర్జాతీయ ఒలింపిక్స్ క్రీడల వరకు అన్ని స్థాయిలలో ఆడబడే పోటీ క్రీడ. దీనికి వేగం, చురుకుదనం, మంచి చేతితిరుగుడు సమన్వయం అవసరం. ఈ గేమ్‌ను ఇంటి లోపల లేదా ఆరుబయట ఆడవచ్చు. ఈ ఆటలో బీచ్ బ్యాడ్మింటన్ మరియు స్పీడ్ బ్యాడ్మింటన్ వంటి వైవిధ్యాలు ఉన్నాయి.
పిచ్
బ్యాడ్మింటన్ కోర్టులను సింగిల్స్ కోర్ట్ మరియు డబుల్స్ కోర్ట్ అని రెండు విభాగాలుగా విభజించారు.
సింగిల్స్ మరియు డబుల్స్ రెండింటికీ ఒకే బ్యాడ్మింటన్ కోర్ట్ పరిమాణం 13.4 మీటర్లు (44 అడుగులు) పొడవు మరియు 6.1 మీటర్లు (20 అడుగులు) వెడల్పు ఉంటుంది. కోర్టు మధ్యలో ఉన్న నెట్ అంచుల వద్ద 1.55 మీటర్లు (5 అడుగుల 1 అంగుళం) ఎత్తు మరియు మధ్యలో 1.524 మీటర్లు (5 అడుగులు) ఎత్తు ఉంటుంది. కోర్టు నెట్ ద్వారా రెండు సమాన భాగాలుగా విభజించబడింది మరియు సైడ్‌లైన్‌లు మరియు బేస్‌లైన్‌ను గుర్తించే సరిహద్దు రేఖలు ఉన్నాయి. సర్వీస్ లైన్ నెట్ నుండి 1.98 మీటర్లు (6 అడుగుల 6 అంగుళాలు) దూరంలో ఉంది మరియు సింగిల్స్ ప్లే కోసం చిన్న సర్వీస్ లైన్లు కూడా ఉన్నాయి. నెట్ మరియు షార్ట్ సర్వీస్ లైన్ మధ్య ప్రాంతాన్ని ఫోర్‌కోర్ట్ అంటారు, షార్ట్ సర్వీస్ లైన్ మరియు బేస్‌లైన్ మధ్య ప్రాంతాన్ని మిడ్‌కోర్ట్ లేదా రియర్ కోర్ట్ అని పిలుస్తారు.
సింగిల్స్ మరియు డబుల్స్ బ్యాడ్మింటన్ కోర్ట్ మధ్య తేడా
సింగిల్స్ కోర్టులో, వెడల్పు 5.18మీ (17 అడుగులు) వరకు విస్తరించి ఉంటుంది, ఇది సైడ్‌లైన్‌తో సూచించబడుతుంది. అయితే, డబుల్స్ కోర్ట్ వెడల్పు 6.1మీ (20 అడుగులు) వరకు విస్తరించబడింది, దీనిని డబుల్స్ సైడ్‌లైన్స్ అంటారు. సింగిల్స్ మరియు డబుల్స్ రెండింటిలోనూ కోర్టు పొడవు ఒకేలా ఉంటుంది.
సింగిల్స్ పిచ్
సింగిల్స్ కోర్టు పొడవు 13.40 మీటర్లు, వెడల్పు 5.18 మీటర్లు. మధ్య లైన్ నుండి ప్రతి వైపు 1.98 మీటర్ల చిన్న సర్వీస్ లైన్ ఉండాలి. నేల నుండి నెట్ ఎత్తు 5 అడుగులు మరియు రెండు వైపులా అంచుల వద్ద 5 అడుగుల 1 అంగుళం ఉండాలి.
డబుల్స్ పిచ్
డబుల్స్ పిచ్ పొడవు 13.40 మీటర్లు, వెడల్పు 6.10 మీటర్లు. సెంటర్ లైన్ నుండి ప్రతి వైపు 1.98 మీటర్ల చిన్న సర్వీస్ లైన్ ఉండాలి. రెండు వైపుల వెనుక లైన్ లోపల డబుల్స్ కోసం 76 సెం.మీ పొడవున్న బౌలింగ్ లైన్ ఉండాలి.
బంతి
ఒక షటిల్ కాక్ బరువు 4.73 గ్రాములు మరియు 5.50 గ్రాముల మధ్య ఉంటుంది. ఈకలు 14 నుండి 16 వరకు ఉండవచ్చు. బంతి యొక్క వ్యాసం కార్క్ పైన 1 నుండి 1 1/8 అంగుళాలు ఉంటుంది. పొడవు 2 1/2 నుండి 2 3/4 అంగుళాల వరకు ఉంటుంది.
బ్యాట్
బ్యాట్ 26 నుండి 27 అంగుళాల పొడవు మరియు 8 నుండి 9 అంగుళాల వ్యాసం కలిగి ఉండాలి.
గేమ్ స్కోర్
గేమ్‌లో ఏ జట్టు 21 పాయింట్లు స్కోర్ చేస్తుందో ఆ జట్టు గెలుస్తుంది. ఒక టోర్నమెంట్‌లో జరిగే మూడు పోటీలలో రెండింటిలో గెలిచిన జట్టు విజేత జట్టు.
మూలాలు
వర్గం:ఆటలు వర్గం:క్రీడలు
పింగళ
సా.శ. 1977-1978లో వచ్చిన తెలుగు సంవత్సరానికి పింగళ అని పేరు.
మూలాలు
వర్గం:తెలుగు సంవత్సరాలు
పెద్దవంగర మండలం
పెద్దవంగర మండలం, తెలంగాణ రాష్ట్రం, మహబూబాబాదు జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 10 గ్రామాలున్నాయి. దానికి ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం తొర్రూరు రెవెన్యూ డివిజను లో భాగం. పునర్వ్యవస్థీకరణకు ముందు ఇది జనగామ డివిజనులో ఉండేది.ఈ మండలంలో 10   రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం పెద్దవంగర.
గణాంకాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 191 చ.కి.మీ. కాగా, జనాభా 68,400. జనాభాలో పురుషులు 34,438 కాగా, స్త్రీల సంఖ్య 33,962. మండలంలో 16,515 గృహాలున్నాయి.
2016 లో ఏర్పడిన మండలం
లోగడ పెదవంగర గ్రామం వరంగల్ జిల్లా, జనగాం రెవిన్యూ డివిజను పరిధిలోని కొడకండ్ల మండలానికి చెందిన గ్రామం. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా పెద్దవంగర గ్రామాన్ని (1+9) పది గ్రామాలుతో కొత్త మండల కేంద్రంగా, కొత్తగా ఏర్పాటైన మహబూబాబాద్ జిల్లా, తొర్రూర్ రెవిన్యూ డివిజను పరిధిలో చేర్చుతూ ప్రకటించి ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
బయటి లింకులు
వర్గం:2016 లో ఏర్పాటైన తెలంగాణ మండలాలు
కిషన్‌గంజ్
కిషన్‌గంజ్ బీహార్ రాష్ట్రం, పూర్ణియా డివిజన్‌, కిషన్‌గంజ్ జిల్లా లోని పట్టణం, ఈ జిల్లాకు ముఖ్యపట్టణం.
జనాభా
2011 భారత జనగణన ప్రకారం, కిషన్‌గంజ్ జనాభా 1,05,782, ఇందులో పురుషులు 55,143 స్త్రీలు 50,639. పట్టణ అక్షరాస్యత 73.46%. రాష్ట్ర సగటు 61.80% కంటే ఎక్కువ. పురుషుల అక్షరాస్యత 78.37% కాగా, మహిళా అక్షరాస్యత 68.08%. 2011 లో కిషన్‌గంజ్ పట్టణంలో పిల్లలు (0-6) 16,884 మంది ఉన్నారు. వీరిలో 8,636 మంది బాలురు కాగా, 8,248 మంది బాలికలు. పట్టణ జనాభాలో ఇది 15.96% ఉన్నారు. ముస్లింల జనాభా అధికంగా ఉన్న కొద్ది జిల్లాల్లో ఇది ఒకటి.
రవాణా
కిషన్‌గంజ్ ప్రధాన రైలు మార్గంలో ఉంది. దీనిద్వారా పట్టణం భారతదేశంలోని ప్రధాన పట్టణాలు పట్టణాలకు అనుసంధానించబడి ఉంది. కిషన్‌గంజ్ రైల్వే స్టేషన్ ఈశాన్య సరిహద్దు రైల్వే (ఎన్ఎఫ్ఆర్) పరిధిలోకి వస్తుంది. ఇది భారత రైల్వేల 'ఎ' కేటగిరీకి చెందిన స్టేషను. ఇక్కడి నుండి. న్యూ ఢిల్లీ, ముంబై, పాట్నా, కోల్‌కతా, గౌహతి, బెంగళూరు, చెన్నై, తిరువనంతపురం మొదలైన ప్రధాన పట్టణాలకు రైలు సౌకర్యం ఉంది. అజ్మీర్ వెళ్ళే గరీబ్ నవాజ్ ఎక్స్‌ప్రెస్ ఇక్కడ నుండి ప్రారంభమవుతుంది. ఢిల్లీ, దిబ్రూగఢ్‌ల మధ్య నడిచే రాజధాని ఎక్స్‌ప్రెస్ కిషన్‌గంజ్‌లో ఆగుతుంది. జాతీయ రహదారి 31 కిషన్‌గంజ్ గుండా పోతుంది.
మూలాలు
వర్గం:Coordinates on Wikidata వర్గం:బీహార్ నగరాలు పట్టణాలు
మహాత్మా గాంధీ స్మారక చిహ్నం (వాషింగ్‌టన్, డి.సి.)
మహాత్మా మహాత్మా గాంధీ స్మారక చిహ్నం అమెరికా సంయుక్త రాష్ట్రాలలోని వాషింగ్టన్ డి.సి లో గల భారత రాయబార కార్యాలయం ఎదురుగా గల త్రిభుజాకార ద్వీపంలో నిర్మించబడ్డ విగ్రహం. దీనిని భారతీయ సాంస్కృతిక సంబంధాల కౌన్సిల్ బహుమతిగా అందజేసారు. 2000 సెప్టెంబరు 16న అప్పటి భారత ప్రధానమంత్రి అటల్ బిహారీ వాజపేయి అమెరికా సందర్శించిన సందర్భంలో అమెరికా అధ్యక్షుడు బిల్ క్లింటన్ సమక్షంలో భారత రాయబార కార్యాలయం ఎదురుగా నెలకొల్పి జాతికి అంకితం చేసారు.
1947 లో భారత స్వాతంత్ర్యం 50 వ వార్షికోత్సవం నేపథ్యంలో, యుఎస్ కాంగ్రెస్ 1998 లో కొలంబియా జిల్లాలో యుఎస్ ఫెడరల్ ప్రాంతంలో గాంధీకి స్మారక చిహ్నాన్ని ఏర్పాటు చేయడానికి భారత ప్రభుత్వానికి అధికారం ఇచ్చే బిల్లును ఆమోదించింది.
ఈ విగ్రహం ఎత్తు 8 అడుగులు (2.64 మీ) ఎత్తు కలిగి కాంస్యంతో తయారు చేయబడినది. ఇందులో మోహన్‌దాస్ కరంచంద్ గాంధీని సన్యాసి వస్త్రం వేసుకుని నడుస్తున్న భంగిమలో ఉన్నట్లు ఉంటుంది. ఈ విగ్రహ ఫలకంపై భారతదేశంలో ఉప్పు పన్నుకు వ్యతిరేకంగా 1930 లో ఆయన చేసిన సత్యాగ్రహం గురించి ప్రస్తావించారు. కోల్‌కతాకు చెందిన గౌతమ్ పాల్ అనే శిల్పి దీనిని రూపొందించాడు. ఈ విగ్రహాన్ని కర్ణాటకలోని భగల్‌కోట్ జిల్లాలోణి ఇల్కల్ ప్రాంత్గం నుండి తెచ్చిన 16 టన్నుల రూబీ గ్రానైట్ మీద అమర్చారు. ఈ విగ్రహం బూడిద రంగు గ్రానైట్ పేవర్ల వృత్తాకార ప్లాజాలో నిలబడి ఉంది. దాని వెనుక కర్ణాటక ఎర్ర గ్రానైట్ యొక్క మూడు స్లాబ్‌లు గాంధీ స్మారకాన్ని తెలియజేసే శాసనాలు ఉన్నాయి. దాని ముందు ఎర్ర గ్రానైట్ యొక్క సీటు కూడా ఉంది.
ఒక పాత్రికేయుడు అడిగిన ప్రశ్నకు గాంధీజీ ఇచ్చిన సమాధానమైన "నా జీవితం నా సందేశం" అని ప్రపంచానికి తెలియజేసే గాంధీ సందేశాన్ని ఈ విగ్రహం వద్ద ఒక శాసనంలో ఉంచారు.
2002 లో మిల్వాకీలో ఆవిష్కరించబడిన మహాత్మా గాంధీ స్మారక చిహ్నం గౌతమ్ పాల్ చేత తయారుచేయబడిన ఇదే విధమైన విగ్రహాన్ని కలిగి ఉంది, ఇది ఎర్ర గ్రానైట్ స్తంభంపై కూడా ఉంది.
బాహ్య లింకులు
వర్గం:మహాత్మాగాంధీ స్మారక చిహ్నాలు
నేహా జోషి
నేహా జోషి, మహారాష్ట్ర కు చెందిన సినిమా నటి, నిర్మాత. 2010లో జెండా, 2014లో పోస్టర్ బాయ్జ్ సినిమాలలో నటించింది. ఏక్ మహానాయక్ - డా.బిఆర్ అంబేద్కర్ సిరీస్‌లో బిఆర్ అంబేద్కర్ తల్లి భీమాబాయిగా కూడా నటించింది.
జననం
నేహా 1986, డిసెంబరు 7న మహారాష్ట్ర లోని పూణే నగరంలో జన్మించింది.
నటనారంగం
కాలేజీ రోజుల్లో ఇంటర్ కాలేజియేట్ డ్రామా పోటీల్లో చురుగ్గా పాల్గొనేది. 2000లో క్షన్ ఏక్ ప్యూర్ అనే మరాఠీ కమర్షియల్ నాటకంలోనూ, ఊన్ పాస్ అనే టెలివిజన్ మరాఠీ సీరియల్ లోనూ నటించి తన నటనాజీవితాన్ని ప్రారంభించింది. మరాఠీ సినిమాలు, నాటకాలు, టెలివిజన్ సీరియల్స్‌లో నటించింది. కొన్ని హిందీ సినిమాల్లో కూడా నటించింది. సమీర్ పాటిల్ దర్శకత్వం వహించిన పోస్టర్ బాయ్జ్‌ అనే మరాఠీ సినిమాలో నటించి విమర్శకుల ప్రశంసలు అందుకుంది. 2016లో ఉకాలి అనే మరాఠీ షార్ట్ ఫిలింని కూడా నిర్మించింది.
బయటి లింకులు
వర్గం:జీవిస్తున్న ప్రజలు వర్గం:1986 జననాలు వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:మరాఠీ సినిమా నటీమణులు వర్గం:మరాఠీ రంగస్థల కళాకారులు వర్గం:మహారాష్ట్ర మహిళలు వర్గం:మహారాష్ట్ర సినిమా నిర్మాతలు
మలబద్దకం
మల విసర్జన సహజమైన కాలకృత్యాలలో ఒకటి. మామూలుగా ప్రతి మనిషికీ ఒక పద్ధతిలో మల విసర్జన జరుగుతుంది. కొందరిలో రోజుకు రెండు సార్లు జరిగితే, కొందరిలో రెండు-మూడు రోజులకొకసారి అవుతుంది. ఎవరిలోనైనా వారికి సహజమైన పద్ధతిలో మార్పు సంభవించి, జరగాల్సిన సమయంలో మల విసర్జన జరగనట్లయితే దానిని మలబద్ధకం (ఆంగ్లం: Constipation) గా భావించాలి. సాధారణంగా మూడు రోజులకు మించి మలవిసర్జన కాకుండా ఉంటే దానికి కారణం తెలుసుకోవడం మంచిది.
నేటి ఆధునిక సమాజంలో చాలామందిని వేధిస్తున్న సమస్య మలబద్ధకం. దీనికి ప్రధాన కారణం- మారిన జీవన విధానం, సమయానికి ఆహారం, నీరు తీసుకోకుండా పోవడం. ఒకవేళ తీసుకున్నా హడావుడిగా ముగించడం, నిత్యం చిరాకు, కోపం- వీటితోపాటు తీవ్ర మానసిక ఒత్తిడి ఫలితంగా మలబద్ధకం నేడు ప్రధాన సమస్యగా తీవ్ర రూపం దాల్చుతుంది. మలబద్ధకమే కదా అని తేలికగా తీసుకుంటే.. మానవునికి వచ్చే చాలా రకాల వ్యాధులకు ‘మలబద్ధకమే’ మూల కారణంగా ఉంటుంది. మలబద్ధకంతో ముఖ్యంగా జీర్ణాశయ వ్యాధులు, హైపర్‌టెన్షన్, పైల్స్, ఫిషర్స్, తలనొప్పి వంటి సమస్యలు వచ్చే అవకాశం ఉంది. ఒక సర్వే ప్రకారం యునైటెడ్ స్టేట్స్ లో మలబద్ధకం అత్యంత సాధారణ జీర్ణ సమస్య. ఇది జనాభాలో 2 % నుండి 20 % మందికి సంభవిస్తుంది. ఇది మహిళల్లో ఎక్కువగా పెద్దలు, పిల్లల్లో సాధారణంగా కనిపిస్తుంది. ఇది పెద్దవారిలో వ్యాయామము చేయకపోవడము వలన, వయసుతో పాటు వచ్చే ఇతర ఆరోగ్య సమస్యల వలన తరచుగా సంభవిస్తుంది.
మూలాలు
వర్గం:వ్యాధి లక్షణాలు వర్గం:వ్యాధులు
గాలి సరస్వతి
గాలి సరస్వతి ఆంద్రప్రదేశ్ రాష్ట్రానికి చెందిన రాజకీయ నాయకుడు. ఆమె 2018లో జరిగిన ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఏకగ్రీవంగా ఎన్నికైంది.
రాజకీయ జీవితం
గాలి సరస్వతి తన భర్త గాలి ముద్దు కృష్ణమనాయుడు మరణాంతరం రాజకీయాల్లోకి వచ్చింది. గాలి ముద్దు కృష్ణమనాయుడు ఉమ్మడి ఆంద్రప్రదేశ్ రాష్ట్రంలో ఎన్టీఆర్ మంత్రివర్గంలో అటవీ, ఉన్నత విద్యాశాఖ మంత్రిగా, ఆరుసార్లు ఎమ్మెల్యేగా, ఎమ్మెల్సీగా పని చేశాడు. ఆయన 7 ఫిబ్రవరి 2018న అనారోగ్య కారణాలతో ఆసుపత్రిలో చికిత్స పొందుతూ మరణించాడు.
గాలి ముద్దు కృష్ణమనాయుడు మృతితో ఆ స్థానం ఖాళీ అయ్యింది. ఆ స్థానంలో ముద్దు కృష్ణమనాయుడు సతీమణి గాలి సరస్వతి ఏకగ్రీవంగా ఎన్నికై 25 జూన్ 2018న ఎమ్మెల్సీగా ప్రమాణ స్వీకారం చేసింది. ఆమె ఈ పదవిలో 11 ఆగస్టు 2021 వరకు కొనసాగింది.
మూలాలు
వర్గం:ఆంధ్రప్రదేశ్ శాసనమండలి సభ్యులు వర్గం:1951 జననాలు
వంగలపూడి శివకృష్ణ
వంగలపూడి శివకృష్ణ తూర్పుగోదావరి జిల్లా పెద్దాపురానికి చెందిన కవి, రచయిత, మరియు చరిత్ర పరిశోధకుడు.
చారిత్రక పరిశోధకుడిగా పేరు పొందిన వంగలపూడి శివకృష్ణ గారు కేవలం పరిశోధకుడిగానే కాక కవిగా, రచయితగా, సామాజిక సేవకుడిగా, సాహితీ స్రవంతి పెద్దాపురం శాఖ కోశాధికారిగా, జన విజ్ఞాన వేదిక ఉపాధ్యక్షుడిగా, ప్రజా సమస్యలపై నిరంతరం పోరాడే వ్యక్తి గా పెద్దాపురం పరిసర ప్రాంత ప్రజలకి సుపరిచితుడు.
ప్రసిద్ధ పద్యాలు
పెద్దాపురం పట్టణం పేరు ఏర్పడడానికి మూలకారకుడైన పెద్దాపాత్రుడు గురించిన పద్యం.
తెలుగు భాష గొప్పతనాన్ని వివరించే పద్యం
కరోనా వైరస్ 2019 ఉధృతంగా ఉన్న రోజుల్లో విస్తృతంగా ప్రచారమైన పద్యం
రచనలు
అముద్రితాలు
మూలాలు
==బాహ్య లంకెలు==
https://timesofindia.indiatimes.com/city/visakhapatnam/green-group-distributes-rice-toys-and-chocolates-in-exchange-for-plastic/articleshow/72213447.cms
https://www.bbc.com/telugu/india-62505677
అల్ అక్సా మస్జిద్
thumb|right|200px|[[అల్-అఖ్సా మస్జిద్ - జెరూసలెం]]
ఈ అఖ్సా మసీదు, ఒక చిన్న ప్రార్థనాలయంగా, రాషిదూన్ ఖలీఫా అయిన ఉమర్ చే నిర్మింపబడింది. ఉమయ్యద్ ఖలీఫా అయిన అబ్దుల్ మాలిక్ దీనిని విస్తరించాడు. ఇతడి అల్లుడైన అల్-వలీద్ సా.శ. 705 లో పూర్తిగావించాడు.
ప్రాముఖ్యత
ఇస్లాంలో మస్జిద్ ఎ అఖ్సా, ఒక ప్రాముఖ్యతగల మస్జిద్.
మొదటి ఖిబ్లా
మక్కా నగరంలోని కాబా గృహం ఖిబ్లాగా ప్రకటింపబడక ముందు, ఈ మస్జిద్ ఎ అఖ్సా మొదటి ఖిబ్లాగా వ్యవహరింపబడేది.
మూడవ పవిత్ర స్థలం
మక్కా, మదీనా ల తరువాత ముస్లింలకు మూడవ పవిత్ర క్షేత్రం. సున్నీ ముస్లింలు పవిత్రంగా భావించే విశ్వాసానికి మూలాలు ఖురాన్, హదీసులు.
నిర్వహణ
జోర్డాన్కు చెందిన వక్ఫ్ మంత్రిత్వశాఖ ఆధ్వర్యంలో దీని నిర్వహణా కార్యక్రమాలు సాగుతాయి.
ముహమ్మద్ అహ్మద్ హుసేన్ ఈ మస్జిద్ కు ప్రధాన ఇమామ్. ఇతడు గ్రాండ్ ముఫ్తీ కూడా.
thumb|right|మస్జిదే అక్సా బయట ఒక ఫలక. ఇందుపై, హిబ్రూ, ఆంగ్లంలో సూచన, ఇందులో ఎవరికీ ప్రవేశం లేదని సూచించే ప్రకటన.
బయటి లింకులు
వర్గం:ఇస్లాం వర్గం:ముస్లింల సాంప్రదాయాలు వర్గం:ముస్లింల పవిత్ర స్థలాలు వర్గం:జెరూసలేం వర్గం:జియారత్
గన్నారం (రాయపర్తి)
గన్నారం, తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 12 కి. మీ. దూరం లోను, సమీప పట్టణమైన వరంగల్ నుండి 40 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 364 ఇళ్లతో, 1386 జనాభాతో 469 హెక్టార్లలో విస్తరించి ఉంది. గ్రామంలో మగవారి సంఖ్య 692, ఆడవారి సంఖ్య 694. షెడ్యూల్డ్ కులాల సంఖ్య 257 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 578288 .పిన్ కోడ్: 506314.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి, మాధ్యమిక పాఠశాల‌లు కొండూరులో ఉన్నాయి.సమీప జూనియర్ కళాశాల రాయిపర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల వర్ధన్నపేటలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గన్నారంలో భూ వినియోగం కింది విధంగా ఉంది:
నీటిపారుదల సౌకర్యాలు
గన్నారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గన్నారంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, మొక్కజొన్న
చేతివృత్తులవారి ఉత్పత్తులు
కలప వస్తువులు, లోహ వస్తువులు
నా నువ్వే
నా నువ్వే 2018, జూన్ 14న విడుదలైన తెలుగు చలనచిత్రం. జయేంద్ర దర్శకత్వం వహించిన ఈ చిత్రంలో నందమూరి కళ్యాణ్‌రాం, తమన్నా జంటగా నటించగా శరత్ సంగీతం అందించాడు. కూల్ బ్రీజ్ సినిమాస్ పతాకంపై మహేష్‌ ఎస్‌. కోనేరు, కిరణ్ ముప్పవరపు, విజయ్‌ కుమార్‌ వట్టికూటి నిర్మించారు.
కథ
మీరా (తమన్నా భాటియా) రేడియో జాకీ, వరుణ్ (కల్యాణ్ రామ్) అమెరికాకు వెళ్లాలనుకొనే ఓ సాఫ్ట్‌వేర్ ఇంజినీర్. వీరిద్దరి ప్రేమకు లవ్ సైన్ అనే పుస్తకం బీజం వేస్తుంది. వరుణ్ ఫోటోను చూసిన వెంటనే అతడిని తన లక్కీగా భావిస్తుంది. తనకు తెలియకుండానే ప్రేమలో పడిపోతుంది. ఇలా తన మనసులో ఉన్న ప్రియుడి గురించి వెతుకులాట ప్రారంభిస్తుంది. వెతికే క్రమంలో ఎన్నో అడ్డంకులు ఎదురవుతాయి. అమెరికాకు వెళ్లడానికి వరుణ్‌కు ఏదో ఒక సమస్య ఎదురవుతూనే ఉంటుంది. చివరికి మీరా, వరుణ్ కలుసుకొన్నారా అనేది మిగతా కథ.
పాటలు
శరత్ సంగీతం అందించిన ఈ చిత్రంలోని పాటలు సోని మ్యూజిక్ ఇండియా ద్వారా విడుదల అయ్యాయి.
విడుదల - స్పందన
2018, జూన్ 14న ప్రపంచవ్యాప్తంగా ఈ చిత్రం విడుదల అయింది. ఇది 2109లో దిల్జాల ఆషిక్ అనే పేరుతో హిందీలోకి అనువాదంచేసి గుడ్ మైన్స్ టెలీఫిలిమ్స్ వారి ద్వారా యూట్యూబ్ లోకి విడుదల చేయబడింది.
మధుసూదన్ రావు
మధుసూదన్ రావు భారతదేశానికి చెందిన సినీ నటుడు. ఆయన 1993లో వాల్తేర్ వెట్రివేల్ తమిళ సినిమా ద్వారా సినీరంగంలోకి అడుగుపెట్టి ఆ తరువాత తెలుగు, కన్నడ, మలయాళం భాషా సినిమాల్లో నటించాడు.
బయటి లింకులు
వర్గం:తెలుగు సినిమా నటులు
అమ్మకపు పన్ను
thumb|277x277px|కొలోరాడో లో సెంటులో ఐదవ వంతు అమ్మకం పన్ను టోకెన్ వస్తువుల అమ్మకాలపై విధించే పన్ను అమ్మకపు పన్ను (Sales Tax). రాష్ట్రాలకు ముఖ్యమైన ఆదాయవనరులలో ఈ పన్ను ఒకటి. ఈ పన్ను విధించే అధికారం రాష్ట్ర ప్రభుత్వాలకే ఉంది. 1939లో మద్రాసు రాష్ట్రం మొదటిసారిగా సాధారణ అమ్మకపు పన్నును విధించింది. మద్యపాన నిషేధం వల్ల వచ్చే నష్టాన్ని భరించేందుకు ఈ పన్నును ఆ రాష్ట్ర ప్రభుత్వం విధించింది. నేడు అమ్మకపు పన్నును విధించని రాష్ట్రం లేదు. హైదరాబాదు ప్రాంతంలో తొలిసారిగా 1950లో అమ్మకపు పన్నును విధించడం జర్గింది.
వర్గం:భారతదేశంలో పన్నుల విధానం వర్గం:కోశవిధానం
సనమ్ తేరీ కసమ్
సనమ్ తేరీ కసమ్ 1982, మే 21న విడుదలైన తెలుగు డబ్బింగ్ సినిమా. రతన్ పిక్చర్స్ పతాకంపై నిర్మాణ సారథ్యంలో నరేంద్ర బేడీ దర్శకత్వం వహించిన ఈ చిత్రంలో కమల్ హాసన్, రీనా రాయ్, కదర్ ఖాన్, రంజిత్ ప్రధాన పాత్రల్లో నటించగా, రాహుల్ దేవ్ బర్మన్ సంగీతం అందించాడు.
ఈ చిత్రం హిందీలో 1982, మే 14న విడుదలయింది. ఈ చిత్రంలోని పాటలు అన్ని సూపర్ హిట్ అవడంతోపాటు, ఆర్.డి. బర్మన్ మొదటి ఫిలింఫేర్ ఉత్తమ సంగీత దర్శకుడి అవార్డును గెలుచుకున్నాడు.
నిర్మాణం
ఈ చిత్రంలో కమల్ హాసన్ కథానాయకుడిగా నటించడంతోపాటు, ఈ చిత్రంలోని ఒక పాటలో "యధువంశ సుధాంబుధి చంద్ర" సన్నివేశానికి నృత్య దర్శకత్వం వహించాడు.
కడియాల వెంకటేశ్వరరావు
కడియాల వెంకటేశ్వరరావు, ఔత్సాహిక పురావస్తు పరిశోధకుడు. ఆంధ్రప్రదేశ్‌ స్పోర్ట్స్‌ అథారిటీ డిప్యూటీ డైరెక్టర్‌గా పనిచేసి పదవీ విరమణ చేశాడు.
జీవిత విశేషాలు
అతని స్వస్థలం తెనాలి దగ్గర్లోని కఠెవరం. పోల్‌వాల్ట్‌ జాతీయ చాంపియన్‌, మాస్టర్‌ అథ్లెటిక్స్‌లో మూడుసార్లు ప్రపంచ పోటీల్లో పాల్గొన్నాడు. 2001లో హైజంప్‌లో నాలుగో స్థానం (బ్రిస్టన్‌), 2006లో (ఆస్ట్రియా) హైజంప్‌లో ఐదో స్థానాన్ని పొందిన ఏకైక రాష్ట్ర వెటరన్‌ అథ్లెట్‌.
పరిశోధనలు
శ్రీకాకుళం జిల్లా పాండవుల మెట్ట పై అతి పెద్ద 'మెగాలిత్‌ డాల్మిన్‌' ను కనుగొన్నాడు. జైనులు వినియోగించిన అతి పురాతన రాతి పడకలను ఈ కొండలపై ఉన్న గుహల్లో ఉండటాన్ని వెలుగులోకి తెచ్చాడు. శ్రీకాకుళం జిల్లా, ఆముదాలవలస మండలం దన్నానపేట, పాండవులమెట్ట వద్ద క్రీస్తు పూర్వం 1000-500 సంవత్సరాల మధ్య కాలానికి చెందిన బృహత్మలాయుగపు అతిపెద్ద సమాధి బయల్పడింది. దీనిని రాష్ట్ర క్రీడా సంస్థ మాజీ అధికారి గా ఉన్న అతను చేపట్టిన అణ్వేషణలో ఈ సమాధి వెలుగులోకొచ్చింది. ఇది దక్షిణ భారతదేశంలోనే పెద్దది.
గుంటూరు జిల్లా దాచేపల్లి దగ్గరలోని కేశనపల్లి వద్ద నాగులేరు ఒడ్డున రాతిపై చెక్కిన ఆదిమ కాలంనాటి చిత్రాలను కనుగొన్నాడు.
ఇతర లింకులు
వర్గం:పురావస్తు పరిశోధకులు వర్గం:గుంటూరు జిల్లా శాస్త్రవేత్తలు
మహాత్మా గాంధీ విగ్రహం (న్యూయార్క్ నగరం)
వివరణ, చరిత్ర
ఈ విగ్రహం 8 అడుగుల (2.4 మీటర్లు) ఎత్తు కలిగిన కాంస్య విగ్రహం. ఇది గాంధీజీ వాస్తవ ఎత్తు కంటే పెద్ద పరిమాణంలో ఉంది. దీనిని మోహన్ ముర్జని సహకారంతో గాంధీజీ మెమోరియల్ ఇంటర్నేషనల్ ఫౌండేషన్ అనే సంస్థ విరాళంఆ అందజేసింది. దీనిని గాంధీజీ జన్మించిన 117 సంవత్సరాల తరువాత అనగా 1986 అక్టోబరు 2న అంకితం చేసారు.
ఈ కార్యక్రమంలో పౌర హక్కుల నాయకుడు బేయర్డ్ రస్టిన్ ముఖ్య ఉపన్యాసం ఇచ్చాడు. ఈ విగ్రహాన్ని 2001 లో తొలగించి సంరక్షించారు. 2002 లో ప్రకృతి దృశ్యం కలిగిన ఉద్యానవన ప్రాంతంలో తిరిగి స్థాపించారు.
బాహ్య లింకులు
వర్గం:Coordinates on Wikidata వర్గం:మహాత్మాగాంధీ స్మారక చిహ్నాలు
అసద్ అలీ ఖాన్
అసద్ అలీ ఖాన్ (1937 డిసెంబరు 1 - 2011 జూన్ 14) ఒక భారతీయ సంగీతకారుడు. అతను రుద్ర వీణ  వాద్యకారుడు. ఖున్ శైలి ధ్రుపద్ లో ప్రదర్శన ఇచ్చాడు. భారతదేశంలో ఉత్తమ రుద్ర వీణ వాద్యకారునిగా ది హిందూ పత్రిక  అభివర్ణించింది. అతనికి 2008 లో భారత అత్యున్నత పౌర పురస్కారం పద్మ భూషణ్ లభించింది.
జీవితం-వృత్తి
ఆసద్ అలీ ఖాన్ రుద్రవీణ వాద్యకారుల నేపథ్యం ఉన్న కుటుంబంలో 17వ తరంలో 1937 డిసెంబరు 1న ఆళ్వారులో జన్మించాడు. అతని పూర్వీకులు 18 వ శతాబ్దంలో రాంపూర్, ఉత్తర ప్రదేశ్, రాజస్థాన్ లోని జైపూర్ సంస్థానాలలో ఆస్థాన సంగీత విద్వాంసులు.
అతని ముత్తాత రాజాబ్ అలీ ఖాన్ జైపూర్ అస్థాన సంగీతకారులకు అధిపతిగా ఉండి, గ్రామంలో కొంత భూమిని కలిగి ఉన్నాడు. అతని తాత ముషారఫ్ ఖాన్ (మ.1909) అళ్వార్ సంస్థానంలో సంగీతకారునిగా పనిచేయడమే కాక,1886 లో లండన్‌లో సంగీత కచేరీ కూడా ప్రదర్శించాడు. ఖాన్ తండ్రి సాదిక్ అలీ ఖాన్ అల్వార్ రాజాస్థానంలో, రాంపూర్ నవాబు వద్ద 35 సంవత్సరాల పాటు సంగీతకారుడిగా పనిచేశారు. ఖాన్ సంగీత నేపథ్యం ఉన్న వ్యక్తుల మద్య పెరిగాడు. అతను జైపూర్ బీంకర్ ఘరానా (రుద్ర వీణ వాద్య  శైలీకృత పాఠశాల) లో పదిహేను సంవత్సరాలు సంగీతం నేర్పించాడు.
అతను ఆస్ట్రేలియా, అమెరికా సంయుక్త రాష్త్రాలు, ఆఫ్ఘనిస్థాన్, ఇటలీ, అనేక యూరోపియన్ దేశాలలో తన ప్రదర్శనలనిచ్చాడు. అమెరికా సంయుక్త రాష్ట్రాలలో సంగీత విద్యా కోర్శులను నిర్వహించాడు. అతను ఆల్ ఇండియా రేడియోలో సితార్ వాద్య సంగీత పాఠాలను, ఢిల్లీ విశ్వవిద్యాలయంలో లలిత కళల విభాగంలో 17 సంవత్సరాల పాటు పనిచేసాడు. అతను తన పదవీ విరమణ తరువాత విద్యార్థులకు సంగీత విద్యా బోధన కొనసాగించాడు  ఖాన్ శిష్యులలో తన కుమారుడు జాకీ హైదర్ తో పాటు, కార్‌స్టెన్ వికీ, బిక్రంజీత్ దాస్, జ్యోతి హెగ్డే, మధుమితా రాయ్ వంటి వారు ఉన్నారు. రుద్రవీణ అభ్యసనంలో భారతీయ విద్యార్థుల కంటే విదేశాల విద్యార్థులు ఎక్కువగా యిష్టపడతారనీ, భారతీయులకు అభ్యసనా సంసిద్దత తక్కువగా ఉందని విమర్శించాడు.
ఖాన్ 1977 లో సంగీత నాటక అకాడమీ పురస్కారాన్ని, 2008 లో  భారత గౌరవ పౌర పురస్కారం పద్మ భూషణ్ సహా పలు జాతీయ పురస్కారాలను అందుకున్నాడు. పద్మభూషణ పురస్కారాన్ని అప్పటి భారత రాష్ట్రపతి ప్రతిభా పాటిల్ ప్రదానం చేసింది. హిందూ పత్రిక అతనిని భారతదేశంలో ఉత్తమ  రుద్ర వీణ వాద్యకారునిగా అభివర్ణించింది.
మరణం
ఖాన్ 14 జూన్ 2011 న న్యూఢిల్లీ లోని ఆల్ ఇండియా ఇఇనిస్టిట్యూట్ ఆఫ్ మెడికల్ సైన్సెస్‌లో మరణించారు. ఖాన్ వివాహం చేసుకోలేదు.
బాహ్య లంకెలు
వర్గం:1937 జననాలు వర్గం:2011 మరణాలు వర్గం:వైణికులు వర్గం:సంగీత నాటక అకాడమీ అవార్డు గ్రహీతలు వర్గం:పద్మవిభూషణ పురస్కార గ్రహీతలు
శేఖర్ కమ్ముల
శేఖర్ కమ్ముల తెలుగు సినీదర్శకుడు, నిర్మాత, సినీ రచయిత. ఆనంద్, గోదావరి, హ్యాపీ డేస్, లీడర్, ఫిదా సినిమాలకు దర్శకుడు. ఆరు నంది పురస్కారాలు అందుకున్నాడు.
వ్యక్తిగతం
శేఖర్ 1972, ఫిబ్రవరి 4 న హైదరాబాదు లో జన్మించాడు. సికింద్రాబాద్‌లోని సెయింట్ పాట్రిక్స్ హైస్కూల్‌లో ఉన్నత పాఠశాల విద్య పూర్తి చేశాడు. సెయింట్ అల్ఫోన్సా కళాశాల నుంచి ఇంటర్మీడియట్ పూర్తి చేశాడు. తరువాత చైతన్య భారతి ఇన్‌స్టిట్యూట్ ఆఫ్ టెక్నాలజీ నుంచి మెకానికల్ ఇంజనీరింగ్‌లో గ్రాడ్యుయేషన్ పూర్తి చేశాడు. తరువాత అమెరికా లోని న్యూజెర్సీ లో కంప్యూటర్ సైన్సులో పీజీ కోసం వెళ్ళాడు. కొద్ది కాలం సమాచార సాంకేతిక రంగంలో పనిచేసిన తర్వాత వాషింగ్టన్‌ లోని హోవార్డ్ యూనివర్శిటీలో మాస్టర్ ఆఫ్ ఫైన్ ఆర్ట్స్‌లో చేరాడు.
సినీ యాత్ర
దర్శకుడిగా ఆయన మొదటి సినిమా డాలర్ డ్రీమ్స్. ఈ సినిమాకు ఆయనకు ఉత్తమ నూతన దర్శకుడిగా జాతీయ పురస్కారము లభించింది. . తరువాత ఆయన దర్శకత్వం వహించిన ఆనంద్ సినిమా ఆయనకు మంచి కమర్షియల్ విజయాన్నిచ్చింది. సినిమాల్లో సాధారణంగా కనిపించే హింస, అశ్లీలత మొదలైనవి శేఖర్ సినిమాల్లో తక్కువ మోతాదులో ఉంటాయి కాబట్టి కుటుంబ సమేతంగా చూడదగ్గవిగా ఉంటాయి.
మూలాలు
వర్గం:తెలుగు సినిమా దర్శకులు వర్గం:1972 జననాలు వర్గం:తెలుగు సినిమా నిర్మాతలు వర్గం:తెలుగు సినిమా రచయితలు వర్గం:నంది ఉత్తమ కథా రచయితలు వర్గం:జీవిస్తున్న ప్రజలు వర్గం:హైదరాబాదు జిల్లా సినిమా దర్శకులు వర్గం:హైదరాబాదు జిల్లా సినిమా నిర్మాతలు వర్గం:హైదరాబాదు జిల్లా సినిమా రచయితలు
రోహిత్ శర్మ
రోహిత్ శర్మ, ప్రముఖ భారతీయ క్రికెట్ ఆటగాడు. ఇతను భారత T20, వన్డే జట్టుకి ప్రాతినిధ్యం వహించాడు. ఇండియన్ ప్రీమియర్ లీగ్ లో ముంబై ఇండియన్స్ జట్టుకు ప్రాతినిధ్యం వహిస్తున్నాడు. టీమిండియా జ‌ట్టు కెప్టెన్‌గా బాధ్య‌త‌లు చేప‌ట్టిన రోహిత్ శ‌ర్మ మూడు ఫార్మాట్ల‌లో ఆడి తొలి సిరీస్‌ల్లోనే ప్ర‌త్య‌ర్థి జ‌ట్టును క్లీన్ స్వీప్ చేసిన కెప్టెన్‌గా ప్రపంచ రికార్డు నెల‌కొల్పాడు.
ఫిబ్రవరి 2023లో నాగ్‌పూర్‌ వేదికగా ఆస్ట్రేలియాతో జరుగుతున్న తొలి టెస్టులో సెంచరీ సాధించడం ద్వారా రోహిత్ శర్మ కెప్టెన్ గా టెస్ట్, వన్డే, టీ20 మూడు ఫార్మాట్లలో సెంచరీ చేసిన ఏకైక ఇండియన్ కెప్టెన్ గా రోహిత్ శర్మ నిలిచాడు. కాగా ఇప్పటి వరకు ఈ ఘనత సాధించిన వారిలో శ్రీలంక మాజీ కెప్టెన్ తిలకరత్నే దిల్షాన్, దక్షిణాఫ్రికా మాజీ కెప్టెన్ డుప్లెసిస్, పాకిస్థాన్ కెప్టెన్ బాబర్ అజామ్ ఉన్నారు.
బాల్యం
రోహిత శర్మ బంసొద్, నాగ్పూర్, మహారాష్ట్రలో ఏప్రిల్ 1987 30 న జన్మించాడు. అమ్మ పూర్ణిమా శర్మది విశాఖపట్టణం. అతని తండ్రి గురునాథ్ శర్మ ఒక రవాణా సంస్థ స్టోర్ హౌస్ లో కేర్ టేకర్ గా పనిచేసేవాడు. రోహిత్ శర్మ తండ్రి ఆదాయం తక్కువ కావడం వల్ల బోరివలిలో తన తాత, పినతండ్రులు పెంచారు. . అతను డోమ్బివిలిలో ఒకే గది ఇంట్లో నివసించే అతని తల్లిదండ్రులని వారాంతాలలో మాత్రమే సందర్శించేవాడు. రోహిత్ శర్మ తమ్ముడి పేరు విశాల్ శర్మ.
అతని మేనమామ డబ్బుతో 1999 లో ఒక క్రికెట్ క్యాంపులో చేరాడు. శిబిరం వద్ద అతని శిక్షకుడు కోచ్ లాడ్ మంచి క్రికెట్ సౌకర్యాలు కలిగి ఉన్న స్వామి వివేకానంద్ ఇంటర్నేషనల్ స్కూల్, తన పాఠశాల మార్చడానికి కోరాడు. అతను ఆ స్కూల్ లో చదవడానికి డబ్బులు లేవని చెప్పాడు. అప్పుడు కోచ్ లాడ్ ఒక ఉపకారవేతనం ఇచ్చాడు కాబట్టి నాలుగు సంవత్సరాలు తను ఉచితంగా చదివాడు, తను క్రికెట్లో బాగా మెరుగయ్యాడు. రోహిత్ శర్మ ఒక ఆఫ్ స్పిన్నరుగా కెరీర్ ఆరంభించాడు. లాడ్ రోహిత్ శర్మ బ్యాటింగ్ సామర్ధ్యాలు గమనించి ఇన్నింగ్స్ను ప్రారంభించమని సంఖ్య ఎనిమిది నుండి అతన్ని ఓపెనరుగా పంపాడు. అతను ఓపెనరుగా అరంగేట్రంలోనే సెంచరీ సాధించాడు. హారిస్, గిల్స్ షీల్డ్ పాఠశాల క్రికెట్ టోర్నమెంట్లను రాణించారు.
విద్యాభ్యాసం
ప్రాథమిక విద్యాభ్యాసం ముంబై లోని అవర్ లేడీ ఆఫ్ ఫాతిమా పాఠశాలలో పూర్తిచేసాడు. తరువాత ఉపకార వేతనం మీద స్వామి వివేకానంద అంతర్జాతీయ పాఠశాలలో చేరాడు, అక్కడ క్రికెట్లో రోహిత్ లోని ప్రతిభని స్థానిక వ్యాయామ ఉపాధ్యాయుడు గుర్తించి సానబెట్టాడు.
దేశీయం
రోహిత్ శర్మ గ్వాలియర్ వద్ద మార్చి 2005 లో దేవధర్ ట్రోఫీ సెంట్రల్ జోన్ కు వ్యతిరేకంగా వెస్ట్ జోన్ తరుపున లిస్ట్ A రంగప్రవేశం చేసాడు. అదే టోర్నమెంట్లో ఉదయపూర్ వద్ద ఉత్తర జోన్ కు వ్యతిరేకంగా 123 లో 142 బంతుల్లో తన అజేయంగా ఇన్నింగ్స్ అతన్ని వెలుగులోకి తెచ్చింది. అబూ ధాబీ, ఆస్ట్రేలియాలో భారతదేశం లిస్ట్ A మ్యాచుల ప్రదర్శన, ఛాంపియన్స్ ట్రోఫీకి 30 మంది సభ్యుల ప్రాబబుల్స్ను జాబితాలో చోటు దకెళ్ళ చేసింది. కాని అతను ఫైనల్ జట్టులో లేదు. ఇది అంత తన రంజీ ట్రోఫీలో రంగప్రవేశం చేసే ముందు జరిగింది. అతన్నిNKP సాల్వే చాలెంజర్ ట్రోఫీ కోసం ఎంపిక చేశారు.
రోహిత్ శర్మ తన ఫస్ట్-క్లాస్ ఆరంగేట్రం న్యూజిల్యాండ్ A వ్యతిరేకంగా భారతదేశం తరుపున, డార్విన్ జూలై 2006 లో ఆడాడు. అతను 2006/2007 సీజన్లో అతని ఫస్ట్-క్లాస్ సారథ్యంలో ముంబై తన రంజీ ట్రోఫీ గెలిచింది. అతను ప్రారంభ మ్యాచ్ల్లో సరిగ్గ ఆడలేదు. కాని 205 గుజరాత్ జరిగిన మ్యాచ్ లో 267 బంతుల్లోనే చేసాడు. రోహిత్ శర్మ బెంగాల్ తొ జరిగిన ఫైనల్ లో అర్ధ సెంచరీ చేశాడు, ముంబై టోర్నమెంట్ను గెలుచుకుంది.
అక్టోబరు 2013 లో, అజిత్ అగార్కర్ విరమణ, అతను IPL, ఛాంపియన్స్ లీగ్ టి 20 గెలిచాడు. బీసీసీఐ 2013-14 సీజన్ కోసం ముంబై రంజీ జట్ కెప్టెన్గా నియమించింది
అంతర్జాతీయ మ్యాచ్ లకు ఎంపిక
రోహిత్ శర్మ 2007 లో ఐర్లాండ్ భారతదేశం యొక్క పర్యటన పరిమిత ఓవర్ల మ్యాచ్లకి ఎంపికయ్యాడు. తొలి మ్యాచ్ లో బ్యాటింగ్ చేయనప్పటికీ, అతను బెల్ఫాస్ట్ వద్ద ఐర్లాండ్ వ్యతిరేకంగా తన తొలి వన్ డే ఇంటర్నేషనల్ అడాడు. .
రోహిత్ శర్మ చివరికి తన మార్క్ అంతర్జాతీయ వేదికపై 2007 సెప్టెంబరు 20 దక్షిణాఫ్రికాతో జరిగిన మ్యాచ్ లో 50 పరుగులు చేసి భారతదేశం విజయానికి దొహదపడింది. ఒక దశలో భారతదేశం వద్ద 61-4 ఉన్నారు, కానీ కెప్టెన్ మహేంద్రసింగ్ ధోనీతో 85 పరుగులు భాగస్వాయంతొ మొత్తం 153/5 పరుగులు చెయ్యగలిగింది. ఈ విజయం భారతదేశం రిజర్వు టోర్నమెంట్లో సెమీఫైనల్కు నడిపించారు. అతను చివరికి మాన్ అఫ్ ది మ్యాచ్ గా ప్రకటించారు. రోహిత్ శర్మ ఆపై పాకిస్థాన్తో ఫైనల్ లో 16 బంతులలో 30 పరుగులు చేసాడు.
రోహిత్ శర్మ తన తొలి వన్డే అర్ధ సెంచరీ పాకిస్తాన్ కు వ్యతిరేకంగా జైపూర్లో 2007 నవంబరు 18 చేశాడు. ఆస్ట్రేలియా సిబి సిరీస్ కోసం భారతదేశం యొక్క 16-మంది బృందంలో భాగంగా ఎంపికయ్యాడు. ఇక్కడ, 33.57 సగటున 2 యాభైలలో 235 పరుగులు చేశాడు. అందులో సిడ్నీ వద్ద 1st ఫైనల్లో 66 పరుగులుతో సచిన్ టెండూల్కర్ భాగస్వామ్యంతో భారతదేశం యొక్క చాలా విజయవంతమైన రన్ చేజ్ చేసారు.
అయితే, అతని ODI లో మంచి ప్రదర్శనలు చెయ్యకపొవడం వల్ల అతని మిడిలార్డర్ స్థానం సురేష్ రైనా, విరాట్ కొహ్లి ఆక్రమించారు. చివరికి విరాట్ కొహ్లి రిజర్వ్ బ్యాట్సమెన్ గా స్థిర పడిపోయాడు. .
డిసెంబరు 2009 లో, అతను రంజీ ట్రోఫీ ట్రిపుల్ సెంచరీ చేశాడు. ముక్కోణపు వన్ డే టోర్నీ బంగ్లాదేశ్ లో జరిగింది. ఆ టోర్నీలో సచిన్ విశ్రాంతికి మొగ్గుచూపడంతో రోహిత్ శర్మ వన్డే జట్టులోకి వచ్చాడు అయితే, విరాట్ కోహ్లీ, సురేష్ రైనా సరిగ్గా ఆడుతున్నరు కాబట్టి అతనికి అవకాశం రాలేదు, అతను భారతదేశం యొక్క ఐదు మ్యాచ్ లో ఏ ఒక్క మ్యాచు ఆడలేదు.